Borgtog vir W-Kaap-vrou wat geld verduister | Maroela Media
Najwa Taliep (49) was die bekende afslaer, Julius Buchinsky (nou 83) se persoonlike assistent.
Taliep, wat vroeër op 'n waarskuwing vrygelaat is, het voor landdros Sabrina Sonnenberg in die Bellville gespesialiseerde handelsmisdaad-hof verskyn. Sy het Taliep verlede week skuldig bevind op 631 aanklagte van bedrog. Taliep het R961 081 oor 'n tydperk van twee jaar van Buchinsky verduister.
Die borgtogvoorwaardes sluit in dat Taliep die vonnisverrigtinge moet bywoon, haar paspoort aan die polisie moet oorhandig en nie die Wes-Kaap mag verlaat sonder die ondersoekbeampte se toestemming nie.